Cena Josefa Vavrouška

Cena Josefa Vavrouška je ocenenie, ktoré zriadila Nadace Charty 77 v roku 1996 na počesť popredného českého ekológa Josefa Vavrouška, ktorý tragicky zahynul v roku 1995.

Podľa Nadace Charty 77 je udeľovaná „za aktívne presadzovanie trvale udržateľného spôsobu života, za činnosť usilujúcu sa o pozitívne riešenie vzájomne spojených ekologických, sociálnych, ekonomických a ďalších problémov alebo za výnimočný čin alebo činnosť v oblasti ochrany životného prostredia a udržateľného rozvoja“.

Od roku 2005 je vyhlasovaná v spolupráci s Nadací Partnerství.

Cena sa vyhlasuje každoročne 5. júna na Svetový deň životného prostredia.

Laureáti Ceny Josefa Vavrouška  
 1996 – Mikuláš Huba a Erazim Kohák
 1997 – Eliška Nováková
 1998 – Hana Librová 	
 1999 – Igor Míchal 	
 2000 – Ľubica Trubíniová a Aleš Máchal 	
 2001 – Jan Jeník
 2002 – Ivan Rynda
 2003 – Svatomír Mlčoch
 2004 – Bohuslav Blažek (in memoriam), Hana a Jiří Kulichovci 	
 2005 – Jan Bouchal (in memoriam), Yvonna Gaillyová
 2006 – Karel Hudec a Pavel Franc
 2007 – Ivan Dejmal (in memoriam) a Miroslav Janík
 2008 – Miroslava Knotková a Antonín Buček
 2009 – Vladimír Buřt, Adri van Westerop (in memoriam) a Raymond Aendekerk
 2010 – Martin Říha
 2011 – Pavel Šremer a Martin Bursík, špeciálna cena pre Európsku hospodársku komisiu OSN.
 2012 – Ivana Jongepierová a Jan Jongepier
 2013 – Petr Pakosta
 2014 – Josef Fanta
 2015 – Bedřich Moldan za dlhodobý prínos; Daniel Pitek za výnimočný počin
 2016 – Jaromír Bláha za dlhodobý prínos; Libor Musil za výnimočný počin
 2017 – Ludvík Kunc a Robin Böhnisch 
 2018 – Ivan Makásek za dlhodobý prínos; Dalibor Dostál za výnimočný počin; zvláštne ocenenie poroty za výnimočný počin pre hnutie Piatky za budúcnosť (Fridays for Future) a občiansku platformu Limity jsme my

Referencie

Externé odkazy 
 Oficiálna stránka

Zdroj 

Nadace Charty 77
Ocenenia